Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: 13/1992. (III. 25.) AB határozat, ABH 1992, 98.; 24/1992.
Paragraph Index: 1183

13/1992. (III. 25.) AB határozat, ABH 1992, 98.; 24/1992. (IV. 21.) AB határozat ABH 1992, 129.]. Az ingatlanok ez utóbb említett köre esetében a jogalkotó szándékai szerint átmenetinek szánt korlátozás határozatlan időtartamú fenntartása kártalanítás nélkül a tulajdonhoz való jog aránytalan korlátozását eredményezi. Mindezek alapján az Alkotmánybíróság megállapította, hogy a Balaton üdülőkörzet egyes településein az építési tevékenység átmeneti korlátozásáról alkotott 1/1989. (I. 1.) ÉVM rendelet alkotmányellenes módon korlátozza a települési önkormányzatoknak az Alkotmány 44/A. §-ában biztosított autonómiát, és az Alkotmány 13. § (1) bekezdésében szabályozott tulajdonhoz való jogot alkotmányellenesen korlátozó rendelkezéseket tartalmaz, ezért azt megsemmisítette. Tekintettel arra, hogy a Balaton üdülőkörzet építésügyi védelmét szolgáló törvényi szabályok megalkotása hoszszabb időt vesz igénybe, az Alkotmánybíróságról szóló

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes